Татяна Бек
Избирай вече: или
или!…

Превод от руски: Светлозар Жеков, 2007

chitanka.info

Избирай вече: или — или!

Не сме в старинни водевили

с маскиран принц — козел брадат,

а в истинския, злия свят.

А той — с дълбоки пукнатини,

през тях не може да се мине.

И свърнеш ли встрани едва,

заблуда-смърт ще е това.

… Стърча аз боса до вратата

и сякаш късат ми душата —

вън есенният дъжд мълви:

— През тях върви!

През тях върви!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.